CELEX: 31998R0494
Language: hr
Date: 1998-02-27 00:00:00
Title: Uredba Komisije (EZ) br. 494/98 od 27. veljače 1998. o utvrđivanju detaljnih pravila za provedbu Uredbe Vijeća (EZ) br. 820/97 s obzirom na primjenu minimalnih administrativnih kazni u okviru sustava za označivanje i registraciju goveda

03/Sv. 036
            
            
               HR
            
            
               Službeni list Europske unije
            
            
               80
            
         31998R0494
   
               L 060/78
            
            
               SLUŽBENI LIST EUROPSKE UNIJE
            
            
               27.02.1998.
            
         
      UREDBA KOMISIJE (EZ) br. 494/98
   od 27. veljače 1998.
   o utvrđivanju detaljnih pravila za provedbu Uredbe Vijeća (EZ) br. 820/97 s obzirom na primjenu minimalnih administrativnih kazni u okviru sustava za označivanje i registraciju goveda
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 820/97 od 21. travnja 1997. o utvrđivanju sustava za označivanje i registraciju životinja vrste goveda i o označivanju goveđeg mesa i proizvoda od goveđeg mesa (1), a posebno njezin članak 10. stavak (e),
   budući da prema članku 21. Uredbe (EZ) br. 820/97 bilo koje kazne koje države članice nametnu moraju biti proporcionalne težini prekršaja; budući da kazne mogu uključiti, tamo gdje je to opravdano, ograničenje premještanja životinja u ili iz objekta dotičnog posjednika;
   budući da se kazne predviđene ovom Uredbom trebaju primijeniti tamo gdje neudovoljavanje uvjetima za označivanje i registraciju goveda vodi pretpostavci, posebno kršenja veterinarskog zakonodavstva Zajednice koje može ugroziti zdravlje ljudi i životinja; budući da su kazne nužne radi osiguravanja ispravnog financiranja i djelovanja ovog sustava;
   budući da uzimajući u obzir drugi stavak članka 21. Uredbe (EZ) br. 820/97, ovom se Uredbom trebaju utvrditi minimalne administrativne kazne, ostavljajući otvorenom mogućnost da države članice uspostave druge nacionalne administrativne ili kaznene sankcije, vodeći računa o ozbiljnosti kršenja;
   budući da je nužno predvidjeti kazne u pogledu određenih situacija pri kojima se ne udovoljava odredbama Uredbe (EZ) br. 820/97; budući da takve situacije uključuju neudovoljavanje svim ili nekim od zahtjeva u pogledu označivanja i registracije, plaćanja pristojbi i obavješćivanja; budući da ako na određenom gospodarstvu određen broj životinja koji premašuje 20 %, čiji zahtjevi za označivanjem i registracijom predviđeni Uredbom (EZ) br. 820/97 ne udovoljava u potpunosti, mjere se trebaju primijeniti na sve životinje koje se u tom gospodarstvu nalaze;
   budući da u roku od dva radna dana nije moguće dokazati identifikaciju životinje, ona se treba bez odgode uništiti pod nadzorom veterinarskih tijela i bez naknade nadležnih tijela;
   budući da s obzirom na rok za primjenu Uredbe (EZ) br. 820/97, ova Uredba treba hitno stupiti na snagu;
   budući da su mjere predviđene u ovoj Uredbi u skladu s mišljenjem Europskog fonda za smjernice i jamstva u poljoprivredi,
   DONIJELA JE OVU UREDBU:
   Članak 1.
   1.   Ako jedna ili više životinja na gospodarstvu ne udovoljava ni jednoj odredbi predviđenoj člankom 3. Uredbe (EZ) br. 820/97, na premještanje svih životinja u i iz tog objekta nameću se ograničenja.
   2.   Ako posjednik životinje ne može u roku od dva radna dana dokazati identitet te životinje, ona se uništava bez odgode pod nadzorom veterinarskih tijela i bez naknade nadležnih tijela.
   Članak 2.
   1.   U slučaju životinja za koje nije u potpunosti udovoljeno zahtjevima za označivanje i registraciju predviđenih člankom 3. Uredbe (EZ) br. 820/97, sve dok se tim zahtjevima ne udovolji u potpunosti, bez odgađanja se nameću ograničenja na premještanje samo tih životinja.
   2.   Ako na jednom gospodarstvu broj životinja za koje nije u potpunosti udovoljeno zahtjevima za označivanje i registraciju predviđenih člankom 3. Uredbe (EZ) br. 820/97 premašuje 20 %, bez odgađanja se nameću ograničenja na premještanje svih životinja prisutnih u tom gospodarstvu.
   Međutim, u pogledu gospodarstava koja ne drže više od 10 životinja, ova se mjera primjenjuje samo ako više od dvije životinje u potpunosti ne udovoljavaju odredbama Uredbe (EZ) br. 820/97.
   Članak 3.
   Ako posjednik životinja ne plati pristojbu koja se spominje u članku 9. Uredbe (EZ) br. 820/97, države članice tom posjedniku mogu zadržati ili odbiti izdati putne listove. U slučaju ponavljanog propuštanja plaćanja te pristojbe, države članice mogu i ograničiti premještanje životinja u i iz objekta tog posjednika u skladu s člankom 21. te Uredbe.
   Članak 4.
   1.   Ako posjednik propusti nadležnom tijelu prijaviti premještanje u i iz njegovog gospodarstva, u skladu s člankom 7. stavkom 1. drugom alinejom Uredbe (EZ) br. 820/97, nadležno tijelo ograničava premještanje životinja u i iz tog gospodarstva.
   2.   Ako posjednik propusti nadležnom tijelu prijaviti teljenje ili uginuće životinje u skladu s člankom 7. stavkom 1. drugom alinejom Uredbe (EZ) br. 820/97, nadležno tijelo ograničava premještanje životinja u i iz tog gospodarstva.
   Članak 5.
   Ova Uredba stupa na snagu na dan objave u Službenom listu Europskih zajednica.
   Primjenjuje od 1. ožujka 1998.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. veljače 1998.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 117, 7.5.1997., str. 1.